text: Julemærkehjem beriget 
  24 april 2012 kl. 08.15
  Cyklemotion Sønderborg belønner Julemærkehjemmet i Kollund med overskuddet fra motorvejscykelløbet: 100.000 kr.
  Overskuddet kommer fra Cyklemotion Sønderborgs motorvejscykelløb og familietur/gåtur på den nye motorvejsstrækning Sønderborg ? Kliplev søndag den 25. marts. Her deltog 6.500.
  
  Møde på cykler
  Overrækkelsen af checken på de 100.000 kr. finder sted tirsdag den 15. maj i Kollund. Her vil en flok medlemmer fra Cyklemotion Sønderborg komme cyklende mod julemærkehjemmet ? mens en flok børn fra julemærkehjemmet vil cykle dem i møde.
  
  Nyt gasfyr 
  Nyheden bliver modtaget af forstander Vibeke Sørensen med et "Fantastisk!"
  Pengene vil formentlig gå til et nyt gasfyr. 
  - Det lyder selvfølgelig ikke så spændende, men det gamle gasfyr er blevet en meget dyr gammel sag, der ofte går ud. Og vi kan jo ikke leve uden vand og varme. Et nyt gasfyr er både helt nødvendigt og energimæssigt et fornuftigt indkøb, siger hun.
  